[{"text_idx": "#000000", "text": "Rydym yn chwilio am wirfoddolwyr i\u2019n helpu gyda gw\u0302yl Agor Drysau 2019 \u2013 yn ystod y cyfnod sy\u2019n arwain lan i\u2019r yr w\u0302yl ac yn ystod yr w\u0302yl ei hun (Mawrth 16-23). Ydych chi\u2019n frwdfrydig am theatr i bobl ifanc ac eisiau dysgu mwy am theatr a sut mae gw\u0302yl o\u2019i fath yn cael ei gwneud a\u2019i chreu? Yna ymunwch a\u0302 ni ar gyfer yr w\u0302yl!"}, {"text_idx": "#000001", "text": "Dyma restr o feysydd rydyn ni\u2019n chwilio am bobl i\u2019w cael fel gwirfoddolwyr. Mae nifer cyfyngedig o swyddi ym mhob un o\u2019r categori\u0308au isod \u2013 felly\u2019r cyntaf i\u2019r felin caiff falu!"}, {"text_idx": "#000002", "text": "Stiwardiaid ar gyfer yr w\u0302yl"}, {"text_idx": "#000004", "text": "Cynorthwywyr ar gyfer y cynrychiolwyr o dramor ag artistiaid"}, {"text_idx": "#000005", "text": "Gweithio gyda thi\u0302m cynhyrchu\u2019r w\u0302yl ar gyfer gwneud yn siw\u0302r bod y cynrychiolwyr yn gyfforddus yn ein tref, mynd a nhw o sioe i sioe, i\u2019w gwestai, i le bynnag maent angen mynd ar gyfer yr w\u0302yl. Mae ail iaith fel Sbaeneg neu Ffrangeg neu Iseldireg yn ddelfrydol ond ddim yn hanfodol. Bydd gofyn i\u2019r sawl sydd yn gwirfoddoli fod ar gael o\u2019r 11eg o Fawrth i gael ei hyfforddi \u2013 manylion i\u2019w trafod."}, {"text_idx": "#000006", "text": "Cynorthwywyr staff yr w\u0302yl yn y swyddfa"}, {"text_idx": "#000007", "text": "Cynorthwyo gyda\u2019r ti\u0302m cynhyrchu yn swyddfa Arad Goch gyda\u2019r gwaith papur, helpu gyda\u2019r ochr tocynnau, helpu gyda\u2019r ochr gweinyddol, ysgrifennu datganiadau, ffonio ysgolion ayyb. Bydd angen i\u2019r gwirfoddolwyr yma fod ar gael o\u2019r 1af o fis Mawrth \u2013 manylion i\u2019w trafod."}, {"text_idx": "#000008", "text": "Bydd y ti\u0302m yn helpu\u2019r rheolwr marchnata gyda hyrwyddo\u2019r w\u0302yl wrth rannu\u2019r negeseuon ar wefannau cymdeithasol, mynd o gwmpas y dref ac i ysgolion gyda phosteri, rhoi taflennu\u2019r\nw\u0302yl allan ar y penwythnosau, helpu gyda\u2019r digwyddiadau ymylol a llawer mwy. Bydd y swydd yma yn ddelfrydol ar gyfer rhywun rhadlon a hyderus. Bydd gofyn iddynt ddechrau tua chanol mis Chwefror \u2013 manylion i\u2019w trafod."}, {"text_idx": "#000009", "text": "Rydym yn chwilio am wirfoddolwyr sy\u2019n frwdfrydig am waith ffotograffiaeth a ffilm i gadw dogfen o\u2019r w\u0302yl a\u2019r gwaith ymylol. Gyda\u2019r holl weithgareddau rydym yn ei chynnal mae angen digon o bobl sydd yn gallu gweithio gyda\u2019r rheolwr dogfennu i ffilmio a thynnu lluniau o\u2019r perfformiadau a\u2019r digwyddiadau ar gyfer cadw cofnod ac archifo\u2019r gwaith at ddibenion marchnata."}, {"text_idx": "#000010", "text": "Cynorthwyo\u2019r ti\u0302m marchnata a\u2019r ti\u0302m hyrwyddo wrth greu gwaith celf o gwmpas y dref ac yng Nghanolfan Arad Goch. Swydd ddelfrydol ar gyfer rhywun sydd yn astudio celf Lefel A neu yn y brifysgol \u2013 manylion i\u2019w trafod."}, {"text_idx": "#000011", "text": "Yn ystod yr w\u0302yl rydym yn defnyddio nifer o wahanol fannau felly mae angen tywysyddion ar gyfer bob lleoliad. Byddwch yn helpu gyda\u2019r ti\u0302m cynhyrchu, a\u2019r stiwardiaid yn y theatrau, ac yn y nosweithiau ymylol, yn casglu\u2019r tocynnau wrth y drws, rhoi tocynnau allan ac yn cael cyfle i weld y sioeau \u2013 manylion i\u2019w trafod."}]